তেমিরলান আনারবেকভ

তেমিরলান আনারবেকুলি আনারবেকভ (, ; জন্ম: ১৪ অক্টোবর ২০০৩; তেমিরলান আনারবেকভ নামে সুপরিচিত) হলেন একজন কাজাখস্তানি পেশাদার ফুটবল খেলোয়াড়। তিনি বর্তমানে কাজাখস্তানের পেশাদার ফুটবল লিগের শীর্ষ স্তর কাজাখস্তান প্রিমিয়ার লিগের ক্লাব কাইরাত এবং কাজাখস্তান জাতীয় দলের হয়ে গোলরক্ষক হিসেবে খেলেন।

২০১৯ সালে, আনারবেকভ কাজাখস্তান অনূর্ধ্ব-১৭ দলের হয়ে কাজাখস্তানের বয়সভিত্তিক পর্যায়ে অভিষেক করেছিলেন। প্রায় তিন বছর যাবত কাজাখস্তানের বয়সভিত্তিক দলের হয়ে খেলার পর, তিনি ২০২৫ সালে কাজাখস্তানের হয়ে আন্তর্জাতিক পর্যায়ে অভিষেক করেছেন; কাজাখস্তানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
তেমিরলান আনারবেকুলি আনারবেকভ ২০০৩ সালের ১৪ই অক্টোবর তারিখে কাজাখস্তানের আতিরাউতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আনারবেকভ কাজাখস্তান অনূর্ধ্ব-১৭, কাজাখস্তান অনূর্ধ্ব-১৯ এবং কাজাখস্তান অনূর্ধ্ব-২১ দলের হয়ে খেলার মাধ্যমে কাজাখস্তানের প্রতিনিধিত্ব করেছেন। ২০১৯ সালের ১৬ই নভেম্বর তারিখে তিনি গ্রিস অনূর্ধ্ব-১৭ দলের বিরুদ্ধে ম্যাচে কাজাখস্তান অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

২০২৫ সালের ৪ঠা সেপ্টেম্বর তারিখে, ২১ বছর, ১০ মাস ও ২১ দিন বয়সে, বাম পায়ে ফুটবল খেলায় পারদর্শী আনারবেকভ ওয়েলসের বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কাজাখস্তানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, যেখানে তিনি ১৫ নম্বর জার্সি পরিধান করেছিলেন; ম্যাচটি ওয়েলস ১–০ গোলের ব্যবধানে জয়লাভ করেছিল। কাজাখস্তানের হয়ে অভিষেকের বছরে আনারবেকভ সর্বমোট ২ ম্যাচে অংশগ্রহণ করেছেন।

তথ্যসূত্র

বহিঃসংযোগ



বিষয়শ্রেণী:২০০৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাজাখস্তানি ফুটবলার
বিষয়শ্রেণী:ফুটবল ক্লাব কাইরাতের খেলোয়াড়
বিষয়শ্রেণী:কাজাখস্তান প্রিমিয়ার লিগের খেলোয়াড়
বিষয়শ্রেণী:কাজাখস্তানের আন্তর্জাতিক যুব ফুটবলার
বিষয়শ্রেণী:কাজাখস্তানের অনূর্ধ্ব-১৭ আন্তর্জাতিক ফুটবলার
বিষয়শ্রেণী:কাজাখস্তানের অনূর্ধ্ব-১৯ আন্তর্জাতিক ফুটবলার
বিষয়শ্রেণী:কাজাখস্তানের অনূর্ধ্ব-২১ আন্তর্জাতিক ফুটবলার
বিষয়শ্রেণী:কাজাখস্তানের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল গোলরক্ষক